wickkiey/tamil-wikipedia-markdown huggingface dataset:
# மிகை பணவீக்கம்

நாட்டின் மிகை பணவீக்கத்தை காட்டும் வரைபடம்]]  
பொருளாதாரத்தில், **மிகை பணவீக்கம்** என்பது பணவீக்கம் *கட்டுப்பாட்டில் இல்லை* என்பதை குறிக்கிறது. நாட்டில் பொருட்களுக்கான விலைகள் மிக வேகமாக அதிகரிக்கும் போது பணம் அதன் மதிப்பை வேகமாக இழக்கிறது. ஒரு நாட்டின் ஏற்றுமதியை விட இறக்குமதி அளவுக்கு அதிகமாக உள்ளது போது இந்நிலை ஏற்பட காரணமாகிறது.  

மிகை பணவீக்கத்தின் ஒரு உதாரணம் 1920களில் ஜெர்மனி ஆகும். ஜெர்மணி 1922ல், மிகப்பெரிய வங்கிப் பணத்தாள் மதிப்பு 50,000 *ரீச்மார்க்*ஆகும். 1923 இல் மிகப்பெரிய வங்கித்தாள் 100,000,000,000,000 ரீச்மார்க் ஆகும். 1923 டிசம்பரில் மாற்று விகிதம் 4,200,000,000,000 ரீச்மார்க்கிற்கு 1 அமெரிக்க டாலராக இருந்தது. இந்த ரூபாய் தாட்கள் மிகவும் பயனற்றவை. மக்கள் அவற்றை உடல் சூட்டிற்காக நெருப்பில் எரித்தார்கள். பணத்தாள்கள், வாங்கக்கூடிய மரத்தை விட நீண்ட நேரம் எரியும். சில சமயங்களில் பணவீக்க விகிதம் மிக அதிகமாக இருந்ததால், இரண்டு நாட்களுக்கு ஒருமுறை பொருட்களின் விலைகள் இரட்டிப்பாகும். இந்த சிக்கலை தடுக்க 15 அக்டோபர் 1923 அன்று ஜெர்மனி *ரென்டென்மார்க்* எனும் புதிய பணத்தாட்கள் அச்சிட்டது. இதன் மாற்று விகிதம் 1 அமெரிக்க டாலராக நிர்ணயிக்கப்பட்டது.  

ஜிம்பாப்வே நாட்டில், சூலை 2008ல் மிகை பணவீக்க விகிதம் 23,11,50,888% ஆக இருந்தது.  
## இதனையும் காண்க
- பண வீக்கம்
# ஜெயா தேவ்கோடா


**ஜெயா தேவ்கோடா** (ஆங்கிலம்: Jaya Devkota; **)(**பிறப்பு 8 மார்ச் 1992) என்பவர் சில சமயங்களில் ஜே தேவகோட்டா என்றும் அழைக்கப்படுகிறார். இவர் ஒரு நேபாள நாட்டுப்புற பாடகர் ஆவார். தேவகோட்டா ருக்குமில் பிறந்தார். தேவகோட்டா 2006-ல் *ஜீவன் பயோ உரத் பகரா* என்ற இசைத் தொகுப்பின் மூலம் தனது இசை வாழ்க்கையைத் தொடங்கினார். தேவ்கோட்டா 23க்கும் மேற்பட்ட இசைத்தொகுப்புகளையும் 400க்கும் மேற்பட்ட பாடல்களையும் வெளியிட்டுள்ளார். இவரது 2018ஆம் ஆண்டின் பாடல் "பர்கா லகேச்சா" சாதனா இசை விருதுக்குப் பரிந்துரைக்கப்பட்டது.  

## விருதுகள்
| 2018 | சாதனா இசை விருது | சிறந்த இசை |  |
| --- | --- | --- | --- |
| 2019 | பொது தேர்வு விருது | சிறந்த கிராமிய பாடகர் |  |
| 2021 | வசூலுக்கான தஷைன் திகார் இசை விருது | ஆண்டின் சிறந்த கிராமியப் பாடகர் | } |
# மடம் செம்பரசனப்பள்ளி



**மடம் செம்பரசனப்பள்ளி** (*Madam Cembarasanapalli*) என்பது இந்தியாவின், தமிழ்நாட்டின், சூளகிரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது செம்பரசனப்பள்ளி ஊராட்சிக்கு உட்பட்டது.  

## அமைவிடம்
இந்த ஊரானது சூளகிரி-காளிங்கவாரம் சாலையில் உள்ளது. மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும், சூளகிரியில் இருந்து எட்டு கிலோமீட்டர் தொலைவிலும், மாநிலத் தலைநகரான சென்னையில் இருந்து 284 கிலோமீட்டர் தொலைவிலும் உள்ளது.  

## வரலாறு
இந்த ஊரில் மடம் ஒன்று உள்ளது. சுக்னாமூர்தி சுவாமிகள் 101 மடங்களை அமைத்து ஆன்மீகத் தொண்டாற்றினார் எனவும், அவர் அமைத்த 101வது மடம் இது என்றும் கூறப்படுகிறது. இங்குள்ள மடம் 500 ஆண்டுகள் பழமையானது எனப்படுகிறது. இந்த மடத்தை அமைத்த சுக்னாமூர்தி சுவாமிகள் இங்கேய தங்கி இருந்து ஜீவசமாதி அடைந்தார் எனப்படுகிறது. இங்கு அவரின் ஜீவசமாதி உள்ளது. மேலும் அவரின் வழிவந்த நான்கு சீடர்களின் சமாதிகளும் இங்கு உள்ளன. இந்த ஊருக்கு பகத்திலேயே செம்பரசனப்பள்ளி ஊர் உள்ளது. காலப்போக்கில் செம்பரசனப்பள்ளியில் இருந்த மக்கள் இங்கு குடியேறினர். மடம் இருந்த காரணத்தினால் இந்த ஊர் மடம் செம்பரசனப்பள்ளி என்ற பெயரைப் பெற்றது என்று கூறப்படுகிறது.  

## மேற்கோள்
# காரியா பூஜை

**காரியா டெர்** ('டெர்' என்பது கோக்போரோக் மொழியில் 'பண்டிகை' என்பதற்கான சொல்) பூர்வீக திரிபுரிய மக்களால் ஏழு நாட்களுக்குக் கொண்டாடப் படுகிறது. இது தந்தைக் கடவுளாகப் பார்க்கப்படும் பாபா காரியாவைப் போற்றும் வகையில் அனுசரிக்கப்படுகிறது. சித்திரை மாதத்தின் கடைசி நாளில் துவங்கி ஹரி புய்சு எனும் பண்டிகை நாள் வரை பொதுவாக ஆங்கில மாதமான ஏப்ரலில் கொண்டாடப்படுகிறது. பூஜையின் முதல் நாள் 'மொகா புய்சு' என்றும், மூழ்கும் நாள் 'சேனா' என்றும் அழைக்கப்படுகிறது. கில்லா எனும் இடத்தில் விழா அமைக்கப்பட்டு ஆயிரக்கணக்கான மக்கள் கூடித் தங்கள் வேண்டுதல்களை கடவுளிடம் இடுவர். பல்வேறு இனக் குழுவினர்களால் காரியா பூஜை அனுசரிக்கப்பட்டாலும் ஒருங்கினைப்பும் தயாரிப்பும் ஹோடா எனப் பொதுவாக அடையாளம் காணப்படும் ஜமாத்தியக் குழுவினருக்கான பொறுப்பாகும். காரியா பூஜையின் கண்டிப்பான விதியின்படி பூஜையிக்குத் தேவையான முக்கியப் பொருட்கள் அனைத்தும் கெர்பாங்க் என்றழைக்கப்படும் பூசாரியின் வீட்டில் பூட்டி வைக்கப்படுகின்றன.  

காரியா பூஜையின் தொடக்கத்தின் அடையாளமாக, பூஜைக்கு ஏழு நாட்களுக்கு முன்,கட்டாயமாக சுக்பார் தயார் செய்யப்படுகிறது. அன்றைய தினம் ஓராண்டில் பூட்டி வைக்கப்பட்டிருந்த பொருட்கள் அனைத்தும் வெளியே கொண்டு வரப்படுகின்றன. உடனடியான மேள தாளத்தின் சத்தம் பூஜையின் துவக்கத்தைக் குறிக்க, அதைத் தொடர்ந்து புல்லாங்குழலும் வாசிக்கப்படுகிறது. காரியா நடனமும் நிகழ்த்தப்படுகிறது. திரிபுராவின் ஜமாத்தியா குலத்தில், காரியா பூஜை இரண்டு இடங்களில் முழு உற்சாகத்துடன் கொண்டாடப்படுகிறது:  

- பியா குவாங்
- பியா குர்வி

காரியா பூஜையின் விதிகளை அச்சமூகமே தீர்மானித்து நெறிப்படுத்துகிறது. ஏழு நாட்களும் யாத்ரீகர்களின் இடர்பாடுகளுக்கு உதவ போக்லா குழு தேர்ந்தெடுக்கப்படுகிறது. மேலும் ஹோடாவின் ஏற்றுக்கொண்ட தீர்மானத்தின்படியும் பாரம்பரிய சடங்குகளின்படியும் போக்லாவை கண்கானிப்பதற்கும், வழிகாட்டுவதற்கும் மொஹண்டா குழு தெர்வு செய்யபப்டுகிறது. காரியா பூஜையின் போது ஒழுக்கம் மற்றும் அமைதியைப் பேணுவதற்காக ஒவ்வொரு பிராந்தியத்திலிருந்தும் இரண்டு கோரியா தன்னார்வலர்கள் ஒவ்வொரு ஆண்டும் தேர்ந்தெடுக்கப்படுகிறார்கள்.
# ஏற்றுமதி

பன்னாட்டு வணிகத்தில், **ஏற்றுமதி** என்பது ஒரு நாட்டில் உற்பத்தி செய்யப்படும் ஒரு பொருள் அல்லது சேவையை, மற்றொரு நாட்டிற்கு விற்பனை செய்வதாகும். அத்தகைய பொருட்களை விற்பவர் அல்லது சேவைகளை வழங்குபவர் ஒரு ஏற்றுமதியாளர் ஆவார். பொருளை அல்லது சேவையை வாங்குபவர் இறக்குமதியாளர் ஆவார். பன்னாட்டு வணிகத்தில் இடம்பெறும் சேவைகளில் நிதி, கணக்கியல் மற்றும் பிற தொழில்முறை சேவைகள், சுற்றுலா, கல்வி மற்றும் அறிவுசார் சொத்துரிமை ஆகியவை அடங்கும். பொருட்களின் ஏற்றுமதிக்கு பெரும்பாலும் சுங்க அதிகாரிகளின் பணி தேவைப்படுகிறது.  

## நிறுவனங்கள்
பல உற்பத்தி நிறுவனங்கள் தங்கள் உலகளாவிய வணிகத்திற்கு ஏற்றுமதி செய்கிறது.  

## தடைகள்
நான்கு முக்கிய வகையான ஏற்றுமதி தடைகள் உள்ளன: ஊக்கம், தகவல், செயல்பாட்டு/வளம் சார்ந்த மற்றும் அறிவு.வர்த்தக தடைகள் என்பது சட்டங்கள், ஒழுங்குமுறைகள், கொள்கைகள் அல்லது நடைமுறைகள் ஆகியவை உள்நாட்டில் தயாரிக்கப்பட்ட தயாரிப்புகளை வெளிநாட்டு போட்டியிலிருந்து பாதுகாக்கின்றன. கட்டுப்படுத்தப்பட்ட வணிக நடைமுறைகள் சில சமயங்களில் இதே போன்ற விளைவைக் கொண்டிருக்கும் போது, அவை பொதுவாக வர்த்தக தடைகளாக கருதப்படுவதில்லை. மிகவும் பொதுவான வெளிநாட்டு வர்த்தக தடைகள் அரசாங்கத்தால் விதிக்கப்பட்ட நடவடிக்கைகள் மற்றும் பொருட்கள் மற்றும் சேவைகளின் சர்வதேச பரிமாற்றத்தை கட்டுப்படுத்தும், தடுக்கும் அல்லது தடுக்கும் கொள்கைகளாகும்.  
## கட்டணங்கள்
ஒரு நாட்டிற்கு ஏற்றுமதி செய்யப்படும் அல்லது இறக்குமதி செய்யப்படும் ஒரு குறிப்பிட்ட பொருட்களின் மீது விதிக்க்கப்படும் சுங்க வரி, பன்னாட்டு வர்த்தகத்திற்கு ஒரு பொருளாதார தடையாகும். இதனால் ஏற்றுமதி செய்யப்படும் பொருட்களின் விலை அதிகரிக்க காரணமாகிறது.தேசிய பாதுகாப்பில் அக்கறை கொண்டதாகக் கருதப்படும் ஒரு உள்நாட்டுத் தொழிலைப் பாதுகாக்க சுஙக வரி போன்ற கட்டணங்கள் விதிக்கப்படுகிறது. சில உற்பத்தி பொருட்கள அரசின் மானியங்களால் பாதுகாப்பைப் பெறுகின்றது. சுஙக வரி போன்ற கட்டணங்கள் விரைவாகவும், மலிவாகவும், திறமையாகவும் பொருட்களை உற்பத்தி செய்வதற்கான தொழில்துறையின் சலுகைகளை குறைக்கின்றது.
# பஸ்தி மகோற்சவம்



**பஸ்தி மகோற்சவம்** என்பது இந்தியாவின் உத்தரபிரதேச மாநிலம் பஸ்தியில் ஆண்டுதோறும் நடைபெறும் கலாச்சாரத் திருவிழாவாகும். இது ஒவ்வொரு ஆண்டும் ஜனவரி-பிப்ரவரி மாதங்களில் நடைபெறும். இந்த பஸ்தி பெருவிழா மாவட்ட நிர்வாகத்தால் ஏற்பாடு செய்யப்படுகிறது.  

## வரலாறு
பஸ்தி மகோற்சவம் எனும் இக்கலாச்சாரப் பெருவிழாமுதன்முதலில் 2019 ஆம் ஆண்டு ஏற்பாடு செய்யப்பட்டு பின்னர் ஒவ்வொரு ஆண்டும் ஜனவரி-பிப்ரவரி மாதங்களில் நடத்தப்படுகிறது.  

### 2021
2021 ஆம் ஆண்டிற்கான பஸ்தி மகோற்சவம், பிப்ரவரி 19 முதல் 21 வரை நடைபெற்றது. இப்பெரு விழாவை பாஜக உத்தரப் பிரதேச மாநிலத் தலைவர் சுதந்திர தேவ் சிங் நிகழ்த்தினார். 20ம் தேதி லோக்சபா சபாநாயகர் ஓம் பிர்லா சிறப்பு விருந்தினராக கலந்து கொண்டார். நடிகர் மற்றும் அரசியல்வாதியான ரவி கிஷன், பாடகர் மனோஜ் திவாரி, ஹிமான்ஷு சக்சேனா, கவிஞர் அனாமிகா அம்பர், சுனில் ஜோகி மற்றும் நகைச்சுவை நடிகர் சுனில் பால் ஆகியோர் மஹோத்சவ் நிகழ்ச்சியில் பங்கேற்றனர். அனைத்து நிகழ்ச்சிகளும் அடல் பிஹாரி வாஜ்பாய் ஆடிட்டோரியத்தில் ஏற்பாடு செய்யப்பட்டு நடைபெற்றது.  

### 2020
2020 ஆம் ஆண்டிற்கான பஸ்தி மகோற்சவம் ஜனவரி 28 தொடங்கி, பிப்ரவரி 1 வரை நடைபெற்றது., விழாவை உத்தரப் பிரதேச சட்டப்பேரவைத் தலைவர் ஹிருதய் நாராயண் தீட்சித் கடந்த 28ஆம் தேதி தொடங்கி வைத்தார். அனுப் ஜலோட்டா, மைதிலி தாக்கூர், பிரிஜேஷ் சாண்டில்யா, பெனாஸ் மசானி மற்றும் குமார் விஸ்வாஸ் போன்ற பல்வேறு கலைஞர்கள் இந்த மகோற்சவத்தில் பங்கிபெற்றனர். நிகழ்ச்சி நடைபெற்ற இடம் கடேஷ்வர் பூர், பஸ்தியில் உள்ள அரசு இடைக் கல்லூரியாகும்.  

### 2019
2019 ஆம் ஆண்டிற்கான ஜனவரி 28 தொடங்கி 1 பிப்ரவரி 2019 வரை நடைபெற்றது. நிகழ்ச்சி நடைபெற்ற இடம் அரசு இடைக் கல்லூரி, கடேஷ்வர் பூர், பஸ்தி.  

## மேலும் பார்க்க

- மகர் மஹோத்சவ்
- கோரக்பூர் மகோற்சவம்
# ஹியாங் தன்னபா


**ஹியாங் தன்னபா** என்பது இந்தியா<nowiki/>வின் மணிப்பூர்<nowiki/>மாநிலத்தில் கொண்டாடப்படும் படகுத் திருவிழாவாகும். இது மனிப்பூர் மாநிலத்தின் மெய்டேய் மக்களால் கொண்டாடப்படும் லாய் ஹரௌபா எனும் திருவிழாவின் ஒரு பகுதியாகும்.. பொதுவாக தங்கபத் உள்பட பல இடங்களில் நவம்பர் மாதத்தில் ஒருங்கிணைக்கப்பட்டுக் கொண்டாடப்படுகிறது. ஹியாங் ஹிரென் என்று அழைக்கப்படும் இப்படகுகள் தெய்வநிலை சார் சக்திகளைக் கொண்டவையாகக் கருதப்பட்டு, சமய சடங்குளக்கு உட்பட்டு இவ்விளையாட்டு நடத்தப்படுகிறது. தீய சக்திகளிடமிருந்து ஹிராயங் ஹிரென் காக்கும் என்ற நம்பிக்கையின் படி மெய்டெய் மக்கள் இதை வழிபடுகின்றனர்.  

படகி 'ஹீ' என்றும் துடுப்பானது 'நௌ' என்றும் அறியப்படுகின்றன. வழக்கமாக இரண்டு படகுகள் மட்டுமே போட்டியில் பங்கேற்கும். இருப்பினும், சில நேரங்களில் பல அழகாக அலங்கரிக்கப்பட்ட படகுகளையும் இந்த விளையாட்டில் பங்கேற்பதைக் காணலாம். படகின் பரிமாணங்கள் மாறுபடும். படகில் குறைந்தபட்சமாக 20 மாலுமிகள் தொடங்கி எத்தனை மாலுமிகள் வேண்டுமானாலும் ஏற்றிச் செல்லலாம். சனாமாஹி கடவுளுக்குச சடங்குகள் செய்தபின் போட்டி தொடங்குகிறது. லைனிங்தௌ சனாமஹி ஒவ்வொரு மணிப்பூரி குடும்பத்தையும் ஆளும் தெய்வமாகக் கருதப்படுகிறது. பாதுகாப்பு தரும் கடவுளாக இத்தெய்வம் வணங்கப்படுகிறது. விளையாட்டின் உள்ளார்ந்த பகுதியாக இருக்கும் ஆதரவாளர்கள், மணிப்பூரி மொழியில் ஹிபன் சென்பா அல்லது கோங்பன் சென்பா என்று அழைக்கப்படுகிறார்கள்.  

ஹியாங் தன்னாபா திருவிழா காங்லீபாக் இராச்சியத்தில் நோங்டா லைரன் பகாங்பா (கி.பி. 33) காலத்திலிருந்து கொண்டாடப்பட்டு வருகிறது.  

## படங்கள்
# ஷாம்லாஜி கண்காட்சி

**ஷாம்லாஜி கண்காட்சி** என்பது இந்தியாவின் குஜராத்தில் ஆண்டுதோறும் நடைபெறும் திருவிழாவாகும். இது கார்த்திகை பௌர்ணமி நாளில் நடைபெறுகிறது. இந்த கண்காட்சியில் *ஷாம்லாஜி (பாலியா பாவ்ஜி)* மீது மிகுந்த நம்பிக்கை கொண்ட ஏராளமான பழங்குடியினர் கலந்து கொள்கின்றனர். குஜராத் மற்றும் ராஜஸ்தான் மாநிலத்தின் பல்வேறு பகுதிகளில் இருந்தும் மக்கள் இந்த கண்காட்சிக்கு வந்து கலந்துகொள்கின்றார்கள்.  

## நடைபெறும் இடம்
சபர்கந்தா மாவட்டத்தில் மேஷ்வோ ஆற்றின் கரையில் உள்ள ஷாம்லாஜி என்ற புராதன ஆலயத்தில் இந்த விழா ஆண்டுதோறும் நடைபெறுகிறது.  

## நேரம்
ஷாம்லாஜி கண்காட்சி தேவுதி அகியராஸ் முதல் பூர்ணிமா வரை நடத்தப்படுகிறது, இது குஜராத்தில் பண்டைய காலத்தில் இருந்தே நடைபெற்று வரும் கண்காட்சியாகும்.  

## வரலாறு
ஷாம்லாஜி கோவிலை எப்போது யார் கட்டினார்கள் என்ற வரலாறு கிடைக்கவில்லை, ஆனால் ஷாம்லாஜியை சுற்றியுள்ள பகுதியில் கிடைத்த தொல்பொருள் எச்சங்களின் அடிப்படையில், தொல்லியல் துறையின் கூற்றுப்படி, இந்த கோவில் கிபி 500 முதல் கிபி 700 வரையிலான காலத்தில் கட்டப்பட்டிருக்கலாம் என மதிப்பிடப்பட்டுள்ளது.  

ஷாம்லாஜி கோயில் கட்டப்பட்டதற்குப் பின்னால் மூன்று புராணக்கதைகள் உள்ளன:  

- ஒரு புராணத்தின் படி, பிரம்மா பூமியில் சிறந்த யாத்திரையைத் தேடி ஷாம்லாஜியிடம் வந்து அங்கேயே நின்று, அவர் தவம் மற்றும் யாகம் (யாகம்) தொடங்கினார். அதன் விளைவாக விஷ்ணு பகவான் ஷாம்லாஜி வடிவில் தோன்றி அங்கு தன்னை நிலைநிறுத்திக் கொண்டார்.

- மற்றொரு புராணத்தின் படி, கடவுள்களின் கட்டிடக் கலைஞரான விஸ்வகர்மா, இந்த கோயிலை ஒரே இரவில் கட்டினார்.

- மூன்றாவது புராணத்தின் படி, ஒரு பழங்குடி விவசாயி விவசாயம் செய்யும் போது ஷாம்லாஜியின் சிலை இங்கு கண்டுபிடிக்கப்பட்டது. அங்கு வைணவ பக்தர்களால் கோயில் கட்டப்பட்டது.

## முக்கியத்துவம்
பிராமணர்கள், வன்னியர்கள், ராஜபுத்திரர்கள் மற்றும் படிதார்களைத் தவிர, ராஜஸ்தான் மற்றும் மத்தியப் பிரதேசத்தைச் சேர்ந்த பழங்குடியினர் மற்றும் பக்தர்களும் ஷாம்லாஜிக்கு வந்து இந்த திருவிழாவில் கலந்து கொண்டு மகிழலாம். இக்கண்காட்சியில் சராசரியாக  இரண்டு லட்சத்துக்கும் மேற்பட்டோர் ஒவ்வொரு வருடமும் கலந்து கொள்வார்கள் என கூறப்படுகிறது. புவாஸ்-சாதுக்கள் ( பூசாரிகள் ) கூட இந்த விழாவில் மந்திர-தந்திரம் செய்ய அதிக எண்ணிக்கையில் வருவதாக தெரிகிறது.  

கண்காட்சியில் தொலைதூர இடங்களிலிருந்து வண்ணமயமான ஆடைகளுடன் வருபவர்களில், **கராசியா** சமூகத்தைச் சேர்ந்தவர்கள் குறிப்பாக முக்கியமானவர்கள். கிருஷ்ணரைத் தவிர, ஷாம்லாஜியில் விஷ்ணுவின் வழிபாடும் முக்கியமானது.  

ஷாம்லாஜியின் கண்காட்சியில், பழங்குடியின மக்கள் தங்கள் பாரம்பரிய உடை மற்றும் ஆபரணங்களை அலங்கரித்து, பாடல்களைப் பாடுவதைக் காணலாம். கண்காட்சி தொடர்பான மிகவும் பிரபலமான நாட்டுப்புறப் பாடல்: *ஷாம்லஜினா மேல ரே, ரஞ்சனியு வாகே!*  

இளைஞர்களும் யுவதிகளும் தாங்கள் நம்பும் வாழ்க்கைத் துணையை சந்திக்க முனைகிறார்கள். வதேலா, கன்குல், மதலியா, ஹத்வாலா, அம்பலோ ஜவலன், ரம்ஜா அல்லது கணுக்கால் (ஜான்சார்) போன்ற வெள்ளி நகைகளை நியாயமான முறையில் மக்கள் வாங்குகிறார்கள். பழங்குடியின பெண்கள் பச்சை குத்துவதில் மிகவும் பிடிக்கும். அவர்கள் கண்காட்சியில் பச்சை குத்துகிறார்கள்.  

இந்த கண்காட்சியில் கிறிஸ்தவர்கள் மற்றும் இஸ்லாமியர்களும் சொந்தமாக கடைகளை நடத்தி வருகின்றனர்.  

கண்காட்சிக்கு வரும் மக்கள் தங்குவதற்கு விடுதிகளும் உள்ளன.
# ஜப்பான் திருவிழா- பெங்களூரு

**ஜப்பான் திருவிழா** (ஜப்பான் ஹப்பா) (கன்னடம்: ಜಪಾನ್ ಹಬ್ಬ, ஜப்பானியம்: ジャパン ハッバ) என்பது இந்தியர்களுக்கும் ஜப்பானியர்களுக்கும் இடையிலான கலாச்சார பரிமாற்ற நிகழ்ச்சியாகும். 2005 ஆம் ஆண்டு தொடங்கப்பட்ட இந்த விழா, வருடாந்திர நிகழ்வாகக் கொண்டாடப்பட்டு வருகிறது, இது ஜப்பானிய மொழியைக் கற்கும் அனைத்து மாணவர்களுக்கும், ஜப்பான் மற்றும் அதன் கலாச்சாரத்தில் ஆர்வமுள்ளவர்களுக்கும் ஒரே தளத்தில் ஜப்பானிய கலாச்சாரத்தை காட்சிப்படுத்துவதை நோக்கமாகக் கொண்டுள்ளது. இது ஒவ்வொரு ஆண்டும் வசந்த காலத்தில் (ஜனவரி-பிப்ரவரி) பெங்களூரில் கொண்டாடப்படுகிறது.  

**ஜப்பான் ஹப்பா** என்ற வார்த்தை *ஜப்பான்* மற்றும் *ஹப்பா* என்ற இரண்டு வார்த்தைகளிலிருந்து உருவாக்கப்பட்டதாகும் , இங்கு *ஹப்பா* என்ற சொல் கன்னடத்தில் **பண்டிகை** என்பதைக் குறிக்கிறது.  

2012 ம் ஆண்டில் இந்நிகழ்ச்சி ஒரு சர்வதேச நிகழ்வாக, ஜப்பான்-இந்தியா இராஜதந்திர உறவுகளின் 60 வது ஆண்டு கொண்டாட்டங்களுக்காக நிகழ்த்தப்பட்டது. மேலும் இந்த ஜப்பான் பண்டிகைக்கு இந்தியா முழுவதில் இருந்தும், ஜப்பானில் இருந்தும் பார்வையாளர்கள் கலந்துகொண்டு சிறப்பாக நடைபெற்றது.  

## நோக்கம்
ஜப்பான் பண்டிகையின் ஒரே நோக்கம், இந்தியா மற்றும் ஜப்பான் மக்களுக்கு இடையிலான உறவுகளை எளிதாக்குவது, வலுப்படுத்துவது மற்றும் ஆழமாக்குவது ஆகும், இது இரு நாடுகளுக்கும் உள்ள உறவுகளுக்கு அடித்தளமாக உள்ளது.  

## நிகழ்ச்சி கண்ணோட்டம்
ஜப்பான் திருவிழாவின் ஒரு பகுதியாக பல்வேறு திட்டங்கள், நிகழ்ச்சிகள்  உள்ளன:  

- கரோக்கி போட்டி
- குழு நடனம்
- குழு பாடல் செயல்திறன்
- ஒரு சிறிய நாடகத்தின் மூலம் இந்திய மற்றும் ஜப்பானிய கலாச்சாரத்தின் ஒப்பீடு

கொண்டாட்ட நிகழ்ச்சிகளைத் தவிர, இந்த ஜப்பான் திருவிழாவில் நிறைய கடைகளும், மையங்களும் திறக்கப்பட்டுள்ளன:  

- ஜப்பானிய கோடை ஆடைகள் ( யுகாடா )
- ஜப்பானிய தேநீர் விழா ( ஒச்சகாய் )
- ஜப்பானிய எழுத்துக்கள் கண்காட்சி
- நேரடி கையெழுத்து அனுபவம்
- ஜப்பானிய காகித மடிப்பு கண்காட்சி ( ஓரிகமி )
- காஞ்சி / சீன எழுத்து மெஹந்தி
- ஜப்பானிய இனிப்பு மிட்டாய்
- செலவழிப்பு சாப்ஸ்டிக்ஸ் பாப்பர்

## விழா அமைப்புகள்
ஜப்பான் திருவிழா பின்வரும் அமைப்புகளின் கூட்டிணைப்பில்  கொண்டாடப்படுகிறது.  

1. ஜப்பான் திருவிழா அறக்கட்டளை
1. பெங்களூர் ஜப்பானிய தூதரகம்
1. பெங்களூர் ஜப்பானிய சங்கம்
1. ஜப்பான் அறக்கட்டளை
1. கொய்யோ
1. இந்தோ-ஜப்பானிய வர்த்தக மற்றும் தொழில்துறை சேம்பர்

## மேலும் பார்க்கவும்

- இந்தியாவில் உள்ள ஜப்பானியர்கள்
# பகோரியா பழங்குடியினர் திருவிழா


**பகோரியா** அல்லது **பங்கோரியா** திருவிழா இந்திய மாநிலங்களான மத்திய பிரதேசம் மற்றும் மகாராஷ்டிராவின் (முதலில் ' மால்வா' என்று அறியப்பட்டது) பழங்குடி மக்களால் கொண்டாடப்படுகிறது. இதில் பில், பிலாலா மற்றும் படேலியா போன்ற பழங்குடியினர் பங்கேற்பார்கள்.  

மத்தியப் பிரதேசம் மற்றும் மகாராஷ்டிராவின் பத்வானி, தார், அலிராஜ்பூர், கர்கோன் மற்றும் ஜபுவா மாவட்டங்களில் இந்த திருவிழா நடைபெறுகிறது. இந்த பண்டிகை விவசாய முக்கியத்துவம் வாய்ந்தது மற்றும் பயிர்களின் அறுவடை முடிவோடு ஒத்துப்போகிறது. இது ஹோலி பண்டிகைக்கு முன்னதாக மார்ச் மாதத்தில் ஏழு நாட்கள் கொண்டாடப்படுகிறது. பாரம்பரியமாக, கொண்டாட்டக்காரர்கள் அலங்கரிக்கப்பட்ட மாட்டு வண்டிகளில் தங்கள் குடும்பத்தினருடன் திருவிழா மைதானத்திற்கு செல்வார்கள். அங்கு அவர்கள் ஹோலி கொண்டாட தேவையான பொருட்களை வாங்குகிறார்கள், பாரம்பரிய இசைக்கருவிகளுக்கு நடனமாடுகிறார்கள், "லோக்கீத்" என்ற பாடல்களைப் பாடி, அப்பகுதி மக்களைச் சந்தித்து மகிழ்கிறார்கள்.  

## வரலாறு
பாகோரியா என்ற பெயர் **பாக்** என்பதைக் குறிக்கிறது, இதன் பொருள் ஓடிப்போவது அல்லது ஓடிப்போவது. பழங்குடியினரின் சூழல் என்னவென்றால், வயது வந்த சிறுவர்கள் தாங்கள் விரும்பும் பெண்ணுடன் ஓடிப்போகும் நேரத்தைக் குறிக்கிறது,  
இந்த விழாவைப் பற்றிய மற்ற புராணங்களில் ஒன்று, இந்த திருவிழாவின் முதல் நாயகன் மற்றும் நாயகியின் பெயர்கள் பாவம் மற்றும் கௌரி மற்றும் அவை இந்து கடவுள்களான சிவன் மற்றும் பார்வதியின் பெயர்கள் ஆகும். இந்த இரண்டு பெயர்களின் கலவையானது பகோரியா என்று கூறப்படுகிறது, இந்த புராணத்தின் மூலம் திருவிழா அதன் பெயரைப் பெற்றது.  

பகூர் மன்னன் இந்தப் பகுதியைக் கைப்பற்றி, அவனது ராணுவ வீரர்களை அவர்கள் காதலிக்கும் பெண்களுடன் ஓடிப்போக அனுமதித்ததாகவும், இந்த காரணத்தாலேயே இப் பெயரைப் பெற்றதாகவும் உள்ளூர் மக்களால் நம்பப்படுகிறது.  

## கொண்டாட்டம்

இந்த விழாவில் மக்கள் ஒருவருக்கொருவர் 'குலால்' பூசிக்கொண்டு தங்கள் பாரம்பரிய பழங்குடி பாடல்களுக்கு நடனமாடுகிறார்கள் மற்றும் பாடுகிறார்கள். பழங்குடியின இளைஞர்கள் அனைவரும் வண்ணமயமான ஆடைகளை அணிந்து, பாரம்பரிய இசைக்கருவிகளை இசைத்து, பாடி, ஹாட்களில் பிராந்திய நடனம் ஆடுவதைப் பார்க்க, திருவிழாவிற்கு பல பார்வையாளர்கள் வருகிறார்கள்.  

இது ஒரு வெகுஜன சுயம்வரம் அல்லது திருமண சந்தையாகும்.காதலர்கள் ஒருவரையொருவர் தப்பித்துச் செல்வதற்கும், தங்கள் காதலை மணவாழ்வு பேரின்பத்துடனும் முறையான ஏற்புடனும் முத்திரை குத்துவதற்கு இது பொருத்தமான நேரமாக அமைகிறது.  

பகோரியாவின் போது வயதுவந்த சிறுவர்கள் மற்றும் பெண்கள் அழகான ஆடைகள் மற்றும் நகைகளை அணிந்துகொண்டு இந்த கிராமிய கண்காட்சியில் கூடுகிறார்கள். பாரம்பரியத்தின் படி, பெண் தன் மணமகனாகத் தேர்ந்தெடுக்கும் பையனின் நெற்றியில் குலால் (வண்ணப் பொடி) பூசுகிறாள். பையன் அவளிடம் நேர்மறை உணர்ச்சிகளைக் கொண்டிருந்தால், அதைப் போலவே பிரதிபலிப்பான். சிறிது நேரத்தில், தம்பதியர் காடுகளுக்குத் தப்பித்து, கணவன்-மனைவி என்று அறிவிக்கப்படுகிறார்கள். முன்னதாக, பகோரியா ஹாத் எதிரிகளுடனான கணக்கைத் தீர்ப்பதற்கான சந்திப்பு மைதானமாகவும் இருந்தது. இன்று, இது வாழ்க்கையின் மகிழ்ச்சியான அம்சங்களைக் கொண்டாடும் ஒரு நேர்மறையான பண்டிகை. காதல், வாழ்க்கை, இசை மற்றும் வண்ணங்களின் திருவிழாவான பகோரியா மத்தியப் பிரதேசத்தின் பழங்குடியின மக்களிடையே ஒரு சிறப்பு இடத்தைப் பெறுவதில் சந்தேகமில்லை.
# அமீர் குஸ்ரோவின் புதிர்கள்



டெல்லி சுல்தானகத்தின் ஏழுக்கும் மேற்பட்ட ஆட்சியாளர்களின் அரச பரிபாலனையின் போது **அமீர் குஸ்ரோவின் புதிர்கள்** உருவாக்கப்பட்டன. இந்த கால கட்டத்தில், குஸ்ரோ பல விளையாட்டுத்தனமான புதிர்களை பாடல்கள் மற்றும் புராணக்கதைகளின் வாயிலாக எழுதினார், இது தெற்காசியாவில் பிரபலமான பழம்பெரும் கலாச்சாரத்தின் ஒரு பகுதியாக இருந்து வருகிறது. கூடுதலாக, அவரது புதிர்கள் மற்றும் பாடல்கள் மற்றும் புனைவுகள் இந்துஸ்தானி மொழியின் தொன்மைக்கு ஒரு முக்கியமான ஆரம்ப சாட்சியாக கருதப்படுகிறது. குறிப்பாக அவரது புதிர்களில் வேடிக்கையான இரட்டைப் பொருள் மற்றும்  வார்த்தை விளையாட்டுகள்  அடங்கும். ஏனெனில் குஸ்ரோ வாழ்ந்த காலத்தில் இல்லாத துப்பாக்கி மற்றும்ஹூக்கா போன்ற பொருட்களைப் பற்றியும் சில புதிர்கள் அவரது பெயரில் வெளியாகியுள்ளன.  

அவற்றால் தொகுக்கப்பட்ட புதிர்களின் தொகுப்பில் மொத்தம் 286 புதிர்கள் உள்ளன, அவை ஆறு பிரிவுகளாகப் பிரிக்கப்பட்டுள்ளன, வெளிப்படையாக புதிரின் அமைப்பு மற்றும் பதிலின் கட்டமைப்பின் அடிப்படையில், இந்த புதிர்கள் தான் உள்ளன, ஆனாலும் பெரும்பாலான அறிஞர்கள் அவை அமீர் குஸ்ரோவால் இயற்றப்பட்டவையே  என்று நம்புகிறார்கள். புதிர்கள் மாத்ரிகா மீட்டரில் என்ற வகையில் உள்ளன.  

## எடுத்துக்காட்டுகள்
புதிர்களின் ஒரு பிரிவில், சில சாதாரண நிகழ்வுகளை விவரிக்கும் ஒரு பெண்ணுக்கும், அவளிடம் அவளது காதலனைப் பற்றியும், அவர்களின் உறவை பற்றியும் பேசுவதாக கற்பனை உரையாடலை செய்யும் ஒரு உரையாசிரியருக்கும் இடையேயான உரையாடலாக முன்வைக்கப்பட்டு, 'யார், பெண்ணே, உங்கள் ஆணா?' என்ற கேள்வியுடன் புதிர்கள் கேட்கப்படுகின்றன.உதாரணமாக: <poem>  
வருடத்திற்கு ஒருமுறை என் ஊருக்கு வருவார்.  
அவர் என் வாயை முத்தங்களாலும் அமிர்தத்தாலும் நிரப்புகிறார்.  
என் பணத்தை எல்லாம் அவனுக்காக செலவு செய்கிறேன்.  
*யார், பெண்ணே, உங்கள் ஆண்?*  
இல்லை, ஒரு மாம்பழம்.  

என்னுடன் தனியாக இரவு முழுவதும் விழித்திருப்பார்  
மற்றும் விடியற்காலையில் மட்டுமே வெளியேறுகிறது.  
அவரது விலகல் என் இதயத்தை உடைக்கிறது.  
*யார், பெண்ணே, உங்கள் ஆண்?*  
இல்லை, ஒரு எண்ணெய் விளக்கு.</poem>  

## பதிப்புகள் மற்றும் மொழிபெயர்ப்புகள்

- அமீர் குஸ்ரு தெஹ்லவி, *ஜவஹர்-இ-குஸ்ரவி*, எட். ரஷித் அஹ்மத் சலீம் எழுதியது (அலிகார்: மஜ்முவா-இ-ரசைல் இன்ஸ்டிடியூட் பிரஸ், 1917).
- பிரஜ்ரத்னா தாஸ், *குஸ்ரோ கி ஹிந்தி கவிதா* (காசி, 1922)
- கோபி சந்த் நரங், *அமீர் குஸ்ரு கா ஹிந்தவி கலாம்* (டெல்லி: போட்டோ ஆஃப்செட் பிரிண்டர், 1987)
- *காதல் பஜாரில்: அமீர் குஸ்ருவின் தேர்ந்தெடுக்கப்பட்ட கவிதை*, டிரான்ஸ். பால் ஈ. லோசென்ஸ்கி மற்றும் சுனில் சர்மா (புது டெல்லி: பெங்குயின், 2011), பக். 114-16 (எண் 74-78)
- அங்கித் சாதா, *அமீர் குஸ்ரு: தி மேன் இன் ரிடில்ஸ்* (குர்கான்: பெங்குயின், 2016) (குழந்தைகளுக்கான இருபது புதிர்களின் பிரபலமான தழுவல்)
# ஜெயானந்த லாமா


**ஜெயானந்த லாமா** (ஆங்கிலம்: *Jayananda Lama*; ; 1956-23 பிப்ரவரி 2022) என்பவர் நேபாள நாட்டுப்புற பாடகர் மற்றும் நடிகர் ஆவார்.  

## வாழ்க்கை
லாமா நேபாளத்தின் பஹ்ராபிசில் பிறந்தார், இவர் தனது 13 வயதில் தேசிய போட்டியில் பங்கேற்று ஆறுதல் பரிசு பெற்றார். இந்தியாவில் உள்ள லலித் கலா வளாகத்தில் பாரம்பரிய இசையில் இளங்கலை பட்டமும், இந்தியாவின் அலகாபாத் பல்கலைக்கழகத்தில் பாரம்பரிய இசையில் முதுகலைப் பட்டமும் பெற்றார். இவர் நேபாள அரச அகாதமியிலும், நேபாள வானொலியான, *ரேடியோ நேபாளில்* நாட்டுப்புறத் துறைத் தலைவராகவும் பணியாற்றினார்.  

லாமா *மான் கோ பந்த்* (1973) திரைப்படத்தில் நடிகராக அறிமுகமானார். இதன் பிறகு நூற்றுக்கும் மேற்பட்ட படங்களில் நடித்துள்ளார்.  

லாமா 23 பிப்ரவரி 2022 அன்று, தனது 65வது வயதில், பக்தாபூர், கௌஷல்தாரில் உள்ள தனது வீட்டின் முன் இறந்த நிலையில் கிடந்தார். .  

## பாடல்கள்
- *கலகதே கைன்யோ*
- *முலா கோ சானா*
- *சலாலா பானி*
- *சுயின் சுயின் சுயின்கனே ஜூட்டா*
- *ஹெர்டாமா ராம்ரோ*
- *உன்போ தா சைலுங்*
# பூமிகா கிரி


**பூமிகா கிரி** (*Bhumika Giri*) என்பவர் நேபாள நாட்டுப்புறப் பாடகி. இவரது மேடை நிகழ்ச்சிகளால் இவர் *மேடை இராணி* என்று பிரபலமாக அறியப்படுகிறார். பூமிகா கிரி சூலை 2016வரை, 300 பாடல்களுக்கு மேல் பதிவு செய்துள்ளார்.  

## ஆரம்ப கால வாழ்க்கை
பூமிகா கிரி தாங் மாவட்டத்தில் ஹேம்ராஜ் கிரி மற்றும் அஞ்சு கிரிக்கு மகளாகப் பிறந்தார்.  

## தொழில்
மேடை நிகழ்ச்சிகளுக்களால் பிரபலமான பூமிகா கிரி, இங்கிலாந்து உள்ளிட்ட பல நாடுகளில் நாட்டுப்புற நிகழ்ச்சிகளை நடத்தியுள்ளார். இவர் தனது முதல் மேடை நிகழ்ச்சியை கத்தாரில் நடத்தினார்.  
- *டீஜ்லே கராயோ (2015)*
- *கோரக்புர்கோ சலை (2017)*
- *தியூ சுரோட் (2017)*
- *மாயக்காய் பிறலோ (2018)*
- *தாரா சங்காய் ஜூன் (2018)*
- *பிக்ரிடி (2018)*
- *பசைகோ தாமா*
- *ஆஜாய் பாகி ஜாம் (2019)*

## விருதுகள்

- 2017: சுந்தராதேவி சந்தேசு இசை விருது
- 2017: இமாலய பன்னாட்டு நேபாளி இசை விருது - சிறந்த பாரம்பரிய பாடகர்
- 2018: ரப்தி இசை விருது
- 2018: காளிகா இசை விருது
- 2019: இமாலய பன்னாட்டு இசை விருது
# ஆசான் மித்ராசென்


**மித்ராசென் தாபா மாகர்** (29 திசம்பர் 1895 - 7 ஏப்ரல் 1946), **ஆசான் மித்ராசென்** என்று பிரபலமாக அறியப்படுபவர், நேபாளி நாட்டுப்புற பாடகர், பாடலாசிரியர், நாடக ஆசிரியர் மற்றும் சமூக சேவகர் ஆவார். நேபாள இசை மற்றும் சமூகத்தின் மேம்பாட்டிற்காகச் சிறு வயதிலேயே தரைப்படையினை விட்டு வெளியேறினார். நேபாள சமூகத்தின் பல்வேறு துறைகளில் மித்ராசென்னின் பங்களிப்பு குறிப்பிடத்தக்கது.  

## ஆரம்ப கால வாழ்க்கை
மித்ராசென் இந்தியாவின் தரம்சாலாவில் 29 திசம்பர் 1895-ல் மன்பிர்சென் தாபா மாகருக்கும் ராதா தாபா மாகருக்கும் மகனாகப் பிறந்தார். இவரது தாத்தா சுரேந்திரசென் தாபா ஆவார். நேபாளத்தின் பர்பத் மாவட்டத்தில் உள்ள ரகு புலா கிராமத்தில் இவரது மூதாதையர் வீடு இருந்தது. இவருக்கு திக்விஜய் சென் தாபா என்ற மகன் உள்ளார்.  

### கல்வி
பாக்சு கன்டோன்மென்ட்டைச் சுற்றி பள்ளி இல்லாததால், இவர் ஆரம்பத்தில் தனது தந்தையிடம் கல்வி கற்கத் தொடங்கினார். பின்னர் தனது 8 வயதில் தனது குடியிருப்பிலிருந்து ஐந்து மைல் தொலைவில் உள்ள ஆரம்பப் பள்ளியில் முதல் வகுப்பில் சேர்ந்தார். பானுபக்தர் மொழிபெயர்த்த இராமாயணத்தைத் தனது தந்தையிடமிருந்து கற்றார்.  

### தரைப்படை பணி
மித்ராசென்னிற்கு 16 வயது ஆனபோது, 1/1 கோர்க்கா ரைபிள்ஸில் ஆட்சேர்ப்பு நடைபெற்றது. இதன் மூலம் தரைப்படையில் சேர்ந்தார். இவரது முன்னோர்கள் முன்பு இதே பிரிவில் பணியாற்றியவர்கள். இவர் 1914-ல் பிரான்சில் தனது படைப்பிரிவுடன் முதலாம் உலகப் போரில் பங்கேற்றார். இவர் 1920-ல் தரைப்படை சேவையை விட்டு விலகினார். நேபாள இசை மற்றும் சமூகத்தின் மேம்பாட்டிற்காகத் தனது வாழ்நாள் முழுவதையும் சமூக சேவகராக அர்ப்பணிக்க வேண்டும் என்பதே இவரது ஆர்வமாக இருந்தது.  

## இசை பங்களிப்புகள்

மித்ராசென் தனது ஆர்மோனியத்துடன் நேபாள மக்கள் வாழ்ந்த இந்தியாவின் பல்வேறு பகுதிகளுக்கும் நேபாள முழுவதும் இசைப்பயணம் செய்தார். இவரது நாட்டுப்புறப் பாடல்கள் நேபாள மக்களிடையே மிகவும் பிரபலமாகின. இந்த பிரபலமான பாடல்களில் சில: *லாஹுரே கோ ரெலிமை ஃபஷைனை ராம்ரோ...* *லாஹுரே கோ ரெலிமை ஃபஷானை ராம்ரோ...* *லாஹுரே கோ ரெலிமை ஃபஷைனை ராம்ரோ...* , *தான் கோ பாலா ஜுல்யோ ஹஜுர் தாஷைன் ரமைலோ*, *மாலை குத்ருக்கை பர்யோ ஜெதன் திம்ரோ பாஹினி லே....* போன்றவை. இவர் நேபாளி இசையில் 24 வட்டத் தட்டில் 97 பாடல்களைப் பதிவு செய்தார். இவர் பாடகர் மட்டுமல்ல, நாடகம், கதை, நாவல், கட்டுரை, கவிதை போன்ற துறைகளிலும் பங்களித்துள்ளார்.  

நேபாளி சமூகம் மற்றும் இசையில் மித்ராசென்னின் பெரும் பங்களிப்பிற்காக, இந்தியா மற்றும் நேபாள அரசாங்கங்கள் இவரது புகைப்படங்களுடன் அஞ்சல் தலைகளை வெளியிட்டுள்ளன. மித்ராசென் அகாதமியும் நேபாளி இசையை மேம்படுத்தவும், இவரது பாரம்பரியத்தைப் பின்பற்றவும் நினைவுகூரும் சேவையினை செய்கின்றது. இவரது பங்களிப்புகள் இவரை ஒரு ஆசான் மித்ராசென் ஆக்கியது.
# தேவி கர்தி மாகர்


**தேவி கர்தி மாகர்** (ஆங்கிலம்: *Devi Gharti Magar*; ) என்பவர் நேபாள நாட்டுப்புற பாடகி ஆவார். இவர் நேபாளத்தின் பாகலுங் மாவட்டத்தில் உள்ள ராமுவா கிராமத்தில் பிறந்தார். இவர் 2008-ல் ராஜு தாகலை மணந்தார். இவர் 2004-ல் நாட்டுப்புற இருவர் இசை நிகழ்ச்சியில் தக்கலைச் சந்தித்தார்.  

## விருதுகள்
| 2015 | தீஜ் இசை விருது | சிறந்த தீஜ் பாடகர் |  |
| --- | --- | --- | --- |
| 2016 | பயோ லோக்டோஹோரி விருது | சிறந்த பெண் நாட்டுப்புற பாடகர் |  |
| 2017 | இசை கபார் விருது | ஆண்டின் மிகவும் பிரபலமானது |  |
| 2017 | காளிகா இசை விருது | சிறந்த பெண் நாட்டுப்புற பாடகர் |  |
| 2018 | பிரிதிவி ராஸ்திரிய தோஹோரி விருது | சிறந்த பெண் நாட்டுப்புற பாடகர் |  |
| 2019 | சாதனா இசை விருது | சிறந்த பெண் நாட்டுப்புற பாடகர் | } |
2017-ல் இவர் பாடிய *பஞ்சே பஜா* பாடலான "ஓரலிமா பார்" ஷரத் பாண்டே என்பவரால் எழுதப்பட்டு பாண்டே மற்றும் தேவி கர்தி மகராலுடன் பாடப்பட்டது. 2020-ல் இவர் ராம்ஜி காந்த் உடன் இணைந்து "துய் முடுகோ பந்தன்" பாடலைப் பாடினார். இதே ஆண்டு இவர் "டாகினே ஐனா" பாடலை வெளியிட்டார்.  

## இசைத்தொகுப்புகள்

- பாதலா பேரிலை - தனி
- பாங்கி சாரி - அர்ஜுன் சப்கோடாவுடன்
- மா தா ஆவுனே தினா யேஹி சல் ஹோலா வன்யா பா – ஷிரிஷ் தேவ்கோடாவுடன்
- லௌரி ஹராயோ – பசுபதி சர்மாவுடன்
- ரூடை புல்யோ மக்மாலை - பத்ரி பங்கேனியுடன்
- சையாஜா ஹூடி பாக்லுங் பாஜ்ரா–ராஜு பரியாருடன்
- ஃபுல்மா மவுரி துல்னே பெலாமா – ராஜு பரியாருடன்
- ஜிம்மல் பா கோ ஆகனிமா – குலேந்திர பிஷ்வோகர்மாவுடன்
- உஹி கோலிமா பானி – ராஜன் குருங்குடன்
- ஹஸ்னா சிகாயேயு – குலேந்திர பிஷ்வோகர்மாவுடன்
- நஜராய் கோ பாரா - ஷிரிஷ் தேவ்கோடாவுடன்
- ஹெர்னா ஓய் பதுலி - பசுபதி ஷர்மாவுடன்
- ஜல்கோ லாலி ஓத் கோ – மிலன் லாமாவுடன்
- கம் பந்தா நி ஜுங்கோ – பிஷ்ணு காத்ரியுடன்
- கே கான்க்ஸேயு கமலா - பர்ஜாபதி பராஜூலியுடன்
# ராஜு பரியார்


**ராஜு பரியார்** (ஆங்கிலம்: *Raju Pariyar;* ; பிறப்பு 30 சூன் 1980) நேபாளத்தைச் சேர்ந்த ஒரு பாடகர். 2015 ஆம் ஆண்டு வரை 13,000 க்கும் மேற்பட்ட பாடல்களை பரியார் பதிவு செய்துள்ளார்.  

## ஆரம்ப மற்றும் தனிப்பட்ட வாழ்க்கை
பரியார் லம்ஜுங் மாவட்டத்தில் அமைந்துள்ள கௌசஹர் கிராமத்தில் மங்கள் சிங் பரியார் மற்றும் சாந்தா மாயா பரியாருக்கு மகனாகப் பிறந்தார். இவர் 15 ஆஷாத் 2037 (விக்ரம் நாட்காட்டி) அல்லது 30 சூன் 1980-ல் பிறந்தார்.  

செப்டம்பர் 2015-ல் காத்மாண்டுவிலிருந்து மும்பை செல்லும் வானூர்தி பயணத்தின்போது பிஷ்ணு பரியாரை (உறவு இல்லை) பரியார் சந்தித்தார். பரத்பூரைச் சேர்ந்த பிஷ்ணு, ஒரு கிறித்தவ போதகர், விமான பயணத்தின் போது பரியாருடன் உரையாடினார். இதன் பின்னர் ஒரு மாதத்திற்குப் பிறகு பரியார் தனது மனைவி மற்றும் இரண்டு குழந்தைகளுடன் பரத்பூரில் உள்ள பிஷ்ணுவின் தேவாலயத்திற்குச் சென்று கிறித்துவ மதத்திற்கு மாறினார்கள். பரியார் அடிக்கடி தனது சொந்த மாவட்டமான லாம்ஜங்கில் நிகழ்ச்சி நடத்தியுள்ளார்.  

## இசைத்தொகுப்புகள்
### இசை
- *பொய்லா ஜன பம்* (2008)
### பிரபலமான பாடல்கள்
- *லாலுபதே நுக்யோ* (2008)
- *ஹத்மா ரடோ ஜோலா* (2009)
- *தாகோ ராம்ரோ ரேஷாம் கிராகோ* (2009)
- *பாலாபன்லே பாய் பன்யோ* (2010)
- *டிம்லாய் சினோ* (2011)
- *ஹை பராய்* (2011)
- *ஆதி கோலா ஊர்லேரா ஐயோ*
- *ஜிம் ஜிம் சானு நஜிம்கௌ பரேலி*
- *கங்காஜிகோ பானி*
- *பூல் மா மாஹுரி*
- *மாஃப் காரா புல் பாயே*
- மிர்மிரேகோ கம்
- துரா தாடே டேய்
- தாலி பலயோ தார் மாயா பலினா
- நயுலி பாரு தாலி மை நிதயோ
- ருதை ருதை ஜான்ச்சு மேலாம(2009)
# பருவநிலைத் திட்டம்

**பருவநிலைத் திட்டம் (அ) பிராஜக்ட் மௌசம்** (Project Mausam) என்பது இந்தியப் பெருங்கடலில் உள்ள நாடுகளை இணைக்கும் நோக்கத்துடன் புது தில்லியில் உள்ள இந்திரா காந்தி தேசிய கலை மையம் மற்றும் தேசிய அருங்காட்சியகத்துடன் இந்திய கலாச்சார அமைச்சகம் மற்றும் இந்தியத் தொல்பொருள் ஆய்வகம் (ASI) இணைந்து செயல்படுத்தும் ஒரு கலாச்சாரத் திட்டமாகும். "மௌசம்" என்ற சொல்லுக்கு "வானிலை" அல்லது "பருவம்" என்று பொருள்படும், இது அரபு வார்த்தையான *மவ்சிம்* உட்பட பிராந்திய பேச்சுவழக்குகளில் இருந்து பெறப்பட்டது, இது படகுகள் பாதுகாப்பாக பயணிக்கும் பருவத்தைக் குறிக்கிறது.  

இத்திட்டமானது, இந்தியப் பெருங்கடலை ஒட்டிய 39 நாடுகளுடன் கடல்சார் கலாச்சாரத் தொடர்புகளை மீண்டும் உருவாக்குவதை நோக்கமாகக் கொண்டுள்ளது. பொருளாதார, கலாச்சார மற்றும் மதத் தொடர்புகளின் பன்முகத்தன்மையை பதிவு செய்ய வரலாற்று மற்றும் தொல்பொருள் ஆராய்ச்சியாளர்களை ஒன்றிணைப்பதையும் இந்த திட்டம் நோக்கமாகக் கொண்டுள்ளது. இத்திட்டத்திற்கு இரண்டு தொலைநோக்குகள் உள்ளன: முதலாவது நாடுகளுக்கிடையேயான தேசிய கலாச்சாரங்களைப் புரிந்துகொள்வது மற்றும் இரண்டாவது நாடுகளுக்கு இடையேயான தகவல்தொடர்புகளை மீண்டும் உருவாக்குவது.  

## குறிக்கோள்கள்
இந்தத் திட்டம் அதன் தொலைநோக்குப் பார்வையை நிறைவு செய்வதற்கு நான்கு முக்கிய நோக்கங்களைக் கொண்டுள்ளது. முதலாவதாக, நாடுகளுடன் தொலைந்து போன தொடர்புகளை மீட்டெடுப்பதை நோக்கமாகக் கொண்டுள்ளது. இந்தியப் பெருங்கடலில் உள்ள நாடுகள் பல நூற்றாண்டுகளாக ஒன்றோடொன்று இணைக்கப்பட்டுள்ளன. சமகால நெறிமுறைகளுக்கு அப்பால், இந்தியப் பெருங்கடல் கோளத்தில் உள்ள நாடுகளின் பொதுவான பொருளாதார உறவுகள் மற்றும் கலாச்சார மதிப்புகளை ஆவணப்படுத்தவும் கொண்டாடவும் இந்தத் திட்டம் முயல்கிறது. மேலும் தேசிய எல்லைகளைத் தாண்டி, இந்தியப் பெருங்கடல் கோளத்தில் உள்ள நாடுகளுக்கிடையேயான தொடர்புகளை வலுப்படுத்தவும், எதிர்கால ஒத்துழைப்புக்கான முன்னுதாரணத்தை அமைக்கவும் இத்திட்டம் முயல்கிறது.  

இரண்டாவதாக, தற்போதுள்ள உலக பாரம்பரியக் களங்களுக்கு இடையே இணைப்புகள் மற்றும் உறவுகளை உருவாக்க திட்டமிட்டுள்ளது. இந்தியப் பெருங்கடல் கோளத்தில் உள்ள கலாச்சார மற்றும் இயற்கை உலக பாரம்பரியக் களங்களை தேசிய அளவிலான மற்றும் நாடுகளுக்கிடையேயான கலாச்சாரப் புரிதலை ஏற்படுத்துவரன் மூலம் இணைக்க இந்த திட்டம் ஒரு தளத்தை வழங்கும். மூன்றாவதாக, உலக பாரம்பரியக் களங்களுக்கிடையே உள்ள இடைவெளிகளைக் கண்டறிந்து அவற்றை நிரப்புவதன் மூலம் கலாச்சார நிலப்பரப்புகளை மறுவரையறை செய்ய இந்தத் திட்டம் விரும்புகிறது. இது பல அடுக்குகளிலான கண்ணோட்டையும் மற்றும் முழுமையான கண்ணோட்டத்தையும் வழங்குவதோடு, கடந்த கால மற்றும் சமகால உறவுகளைப் புரிந்துகொள்ள உதவும் புதிய உத்தியை அனுமதிக்கும். தற்போது, இந்தியப் பெருங்கடல் கொள்கலன் கப்பல்களில் பாதியையும், சரக்குகளில் மூன்றில் ஒரு பகுதியையும், உலகில் உள்ள எண்ணெய் கொள்கலன்களில் மூன்றில் இரண்டு பங்கையும் சுமந்து செல்கிறது.
# ஒண்டிகநத்தம்



**ஒண்டிகநத்தம்** (*Undiganatham*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு சிற்றூர் ஆகும். இது வேப்பணப்பள்ளி ஊராட்சிக்கு உட்பட்ட ஊராகும்.  

## ஊர் பெயர் குறித்த கதை
அக்காலத்தில் இப்பகுதியில் வாழ்ந்த மக்கள் வீடு வாசலின்றி வசித்துவந்ததாகவும், அவர்கள் அனைவரும் ஒன்று சேர்ந்து இப்பகுதியை நிர்வகித்துவந்த பேரிகை சமீந்தாரிடம் தங்களுக்கு வீடுகள் கட்டித்தரக் கோரினார்களாம். ஏழை மக்களின் கோரிக்கையை ஏற்ற சமீன்தார் நிலத்தை மட்டும் கொடுத்தார். ஆனால் வீடு கட்டித்தரவில்லை. மக்களிடமும் தங்களுக்கு வீடு கட்டிக்கொள்ள பணம் இல்லாததால், அனைவரும் சேர்ந்து ஒரு பொது உண்டியல் ஒன்றை வைத்தனர். தாங்கள் வருவாயின் ஒரு பகுதியை அந்த உண்டியலில் சேர்த்துவந்தனர். பெரும் தொகை சேர்ந்த பிறகு அதில் இருந்த பணத்தை அவர்கள் சமமாக பகிர்ந்துகொண்டு அனைவரும் வீடு கட்டிக்கொண்டனர். இந்த நிகழ்வினைத் தொடர்ந்து இந்த ஊருக்கு *ஒண்டிகநத்தம்* என்ற பெயர் வந்ததாக ஒரு செவிவழிக்கதை நிலவுகிறது.  

*ஒண்டிக* என்ற தெலுங்கு சொல்லுக்கு உண்டியல் என்பது பொருளாகும். *நத்தம்* என்றால் தெலுங்கில் காலியாக உள்ள நிலம் என்பது பொருள். இந்த இரு சொற்களும் இணைந்து ஒண்டிகநத்தம் என்ற ஊர் பெயர் உருவானதாக கூறப்படுகிறது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 25 கிலோமீட்டர் தொலைவிலும், நல்லம்பள்ளியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 198 வீடுகள் உள்ளன. கிராமத்தின் மொத்த மக்கள் தொகையானது 941 ஆகும். இதில் பெண்களின் எண்ணிக்கை 461 என்றும், ஆண்களின் எண்ணிக்கை 480 என்றும் உள்ளது. கல்வியறிவு பெற்றவர்கள் விகிதம் 44.42% (ஆண்கள் 51.46%, பெண்கள் 37.09%) ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# அபு மலை குளிர்கால விழா - இராசத்தான்


ராஜஸ்தான் மாநிலத்தின் அபு மலையில் **குளிர்கால விழா** ஆண்டுதோறும் டிசம்பர் 29-31 வரை நடைபெறுகிறது. இந்த விழாவை இராசத்தான் சுற்றுலா வளர்ச்சிக் கழகம் மற்றும் அபு மலை நகராட்சி வாரியம் ஆகியவை இணைந்து நடத்துகின்றன.  

கடல் மட்டத்திலிருந்து 1,219 மீ உயரத்தில் அமைந்துள்ள அபு மலை தான், ராஜஸ்தானில் உள்ள ஒரே மலைவாசஸ்தலம் ஆகும்.  

இந்த குளிர்கால விழாவில் ராஜஸ்தான் மாநிலத்தின் பாரம்பரிய நடனம், கச்சேரிகள், கண்காட்சிகள் மற்றும் வானவேடிக்கை காட்சிகள் போன்றவை அடங்கியுள்ளன; ராஜஸ்தான் மற்றும் ஹரியானா, பஞ்சாப், மத்தியப் பிரதேசம் மற்றும் குஜராத் போன்ற பல்வேறு மாநிலங்களில் இருந்து நாட்டுப்புற கலைஞர்கள் முக்கியமாக பங்கேற்றுள்ளனர். இந்த திருவிழா நக்கி ஏரிக்கு ஊர்வலமாக மக்கள் செல்வதில் இருந்து தொடங்குகிறது.  

விழாவின் மற்ற முக்கிய நிகழ்ச்சிகளான சூஃபி கதக் நடனம் மற்றும் டாப், கூமர் மற்றும் கைர் போன்ற நாட்டுப்புற நடனங்கள் பங்கேற்கும் மக்களை ஈர்க்கும் வகையில் நடைபெறும் மேலும் காத்தாடியில் பறத்தல், சூடான காற்று பலூனிங், கிரிக்கெட், கில்லி தண்டா, கவிதை வாசிப்பு மற்றும் இசை நிகழ்ச்சிகள் போன்ற பொழுதுபோக்குகளும் அடங்கும்.  
## கொண்டாடட்டம்
இந்த திருவிழா ராஜஸ்தானின் மிக முக்கியமான மற்றும் நன்கு பிரபலமான திருவிழாக்களில் ஒன்றாகும். அழகிய மாநிலமான ராஜஸ்தானின் வளமான வரலாறு, கலாச்சாரம் மற்றும் அதன் பாரம்பரியத்தை பறைசாற்றும் விதமாக இவ்விழா கொண்டாடப்படுகிறது. இந்த திருவிழா மக்கள் அனைவருக்கும் அவர்களின் சலிப்பான வாழ்க்கையிலிருந்து ஒரு இடைவெளியை எடுத்து தங்களை புத்துணர்ச்சியாக்கும் ஒரு முயற்சியாக தொடங்கியது.பல பாரம்பரிய மற்றும் நாட்டுப்புற பாடகர்கள் தங்கள் ஆத்மார்த்தமான குரல்கள் மற்றும் இசையால் கலந்துகொள்ளும் பார்வையாளர்களை மயக்குகிறார்கள். நீர் விளையாட்டுகள் மற்றும் ரோயிங் போன்ற பல சாகச நடவடிக்கைகள் இங்கு நடைபெறுவதால் நக்கி ஏரி ஒரு முக்கியமான இடமாகும்.ஒரு பெரிய மற்றும் அற்புதமான வாணவேடிக்கை காட்சியுடன் அபு மலை குளிர்கால திருவிழா முடிவுக்கு வருகிறது. **தீப்தான்** என்று அழைக்கப்படும், நக்கி ஏரியில் விடப்படும் ஏராளமான மிதக்கும் விளக்குகள் இந்த நிகழ்வின் மற்றொரு அற்புதமான சிறப்பம்சமாகும், இது உண்மையிலேயே மிகவும் அழகானதும் இதயத்தை மயக்குகிறதுமான வண்ணமயமான திருவிழாவாகும்.
# இன்திசார் அமீர்


**இன்திசார்** **அமீர்** ( ; பிறப்பு 3 திசம்பர் 1956) எகிப்தின் தற்போதைய முதல் பெண்மணி ஆவார். இவரது கணவர் அப்துல் பத்தா அல்-சிசி 8 சூன் 2014 அன்று எகிப்தின் ஆறாவது ஜனாதிபதியானார்.  

## கல்வி
இன்திசார் அமீர் தனது உயர்நிலைப் பள்ளி கல்வியினை 1977-ல் அல்-அபாசியா உயர்நிலைப் பள்ளியில் பெற்றார். இவர்களுக்கு மூன்று மகன்கள் மற்றும் ஒரு மகள் உள்ளனர். இவர்கள் மகமூது, முஸ்தபா, அசன் மற்றும் ஆயா ஆவர். சூன் 2013-ன் எகிப்திய எதிர்ப்புகளுக்குப் பிறகு, இந்திசார் அமீரின் கணவர் எகிப்தின் ஜனாதிபதியாக நியமிக்கப்பட்டவுடன் இவர் எகிப்தின் முதல் சீமாட்டி ஆனார். இது 2013-ல் எகிப்திய தரைப்படை சதிப்புரட்சி மூலம் முகம்மது முர்சியை ஆட்சியிலிருந்து நீக்கியது. நீதிபதி அட்லி மன்சூர் சூலை 3, 2013 முதல் சூன் 7, 2014 வரையிலான இடைக்காலத்தின் போது செயல் தலைவராக நியமிக்கப்பட்டார்.  

## ஊழல் குற்றச்சாட்டு
முன்பு தரைப்படை ஒப்பந்ததாரராக இருந்த ஒரு எகிப்தியர், முகமது அலி, இன்திசார் அமர் தரைப்படை அதிகாரிகள் மற்றும் சிசியின் உறவினர்கள் "பரவலான ஊழலின்" ஒரு பகுதியாக இருந்தார் என்று குற்றம் சாட்டினார். அமர் மற்றும் இவரது கணவர் பற்றிய அலியின் கூற்றுகளுக்கு பதிலடி கொடுக்கும் வகையில் தெரு ஆர்ப்பாட்டங்களும் நடந்தன.  

}}
# தாகியா காசெம்


முதல் பெண்மணி ஜோவாங்கா ப்ரோஸுடன்]]  
**தாகியா காசெம்** (ஆங்கிலம்: **Tahia Kazem;** ; 1 மார்ச் 1920 வரை எகிப்தின் முதல் பெண்மணியாக இருந்தார். இவர் 1944-ல் ஜனாதிபதி ஜமால் அப்துல் நாசிரை மணந்தார். இத்தம்பதியருக்கு இரண்டு பெண்கள் மற்றும் மூன்று ஆண் குழந்தைகள் என ஐந்து குழந்தைகள் இருந்தனர்.  

## ஆரம்ப கால வாழ்க்கை
காசெம் ஈரானிய தந்தை மற்றும் எகிப்திய தாய்க்கு எகிப்தில் மகளாகப் பிறந்தார். 1944-ல் திருமணத்திற்கு முன்பு நாசர் தனது தந்தையின் ஒப்புதலைப் பெற்றார்.  

## மரியாதை
- 
  - (1967)
- :
  - (1965)
# Module:LoadData

local p = {}  

-- Finds the next key key <= or >= the given i.  
-- operator is ±1  
local function findItemRange(data, i, operator)  
local bestIndex = nil  
i = i * operator  
for k, v in pairs(data) do  
local kop = type(k) == 'number' and k * operator  
if kop and kop <= i and (bestIndex == nil or kop > bestIndex * operator) then  
bestIndex = k  
end  
end  
if bestIndex then return data[bestIndex] else return nil end  
end  

local function load(datamodule, )  
local args = .args  
local data = mw.loadData(datamodule)  
for i = 1, 20 do  
if args[i] then data = data[tonumber(args[i]) or args[i]]  
elseif args[i .. ' lteq'] then  
data = findItemRange(data, tonumber(args[i .. ' lteq']), 1)  
elseif args[i .. ' gteq'] then  
data = findItemRange(data, tonumber(args[i .. ' gteq']), -1)  
else break end  
end  

if data == nil then  
return args['if_nil'] -- not a required argument, OK to return nil here.  
end  

if type(data) == 'table' then  
-- Put the table into another table because the return value of loadData  
-- is a "fake" table that only has certain metamethods.  
local realdata = {}  
for k, v in pairs(data) do  
realdata[k] = v  
end  
data = realdata  
else  
data = { data }  
end  

if args['template'] then  
return mw.text.unstripNoWiki(args['template']):format(unpack(data))  
elseif args['preprocess'] then  
return :preprocess(mw.text.unstripNoWiki(args['preprocess']):format(unpack(data)))  
else  
return table.concat(data)  
end  
end  

return setmetatable({}, {  
__index = function(t, k)  
return function  
return load('Module:' .. k, )  
end  
end  
})
# டாங்ஸ் தர்பார்

**டாங்ஸ் தர்பார்** என்பது ( *Dangs Darbar* ) என்பது இந்தியாவின் குசராத்தின் டாங் மாவட்டத்தின் தலைமையகமான ஆக்வாவில் ஹோலி பண்டிகையின் போது ஏற்பாடு செய்யப்படும் ஒரு கண்காட்சியாகும். ஐந்து பழைய டாங் தர்பாரில் கலந்துகொள்பவர்களுக்கு அரசாங்கத்தால் உதவித் தொகை வழங்கப்படுகிறது. டாங் பகுதியில் பாரம்பரியமாக நடைபெறும் டாங் தர்பாரில், பழங்குடியின மக்கள் தங்கள் நடனம் மற்றும் இசையை நிகழ்த்துவர். இது ஒரு திருவிழாவாக கொண்டாடப்படுகிறது.  

## நடைபெறும் நாள்
தர்பாரானது ஒவ்வொரு ஆண்டும் ஹோலியுடன் மூன்று நாள் கலாச்சார விழாவாகக் கொண்டாடப்படுகிறாது.  

## நடமெறும் இடம்
இந்தியாவின் சபுதாரா மலைப்பகுதியில் அமைந்துள்ள குசராத்தின் டாங் மாவட்டத்திலுள்ள ஆக்வா என்ற இடத்தில் இந்த கண்காட்சி ஏற்பாடு செய்யப்பட்டுள்ளது.  

## வரலாறு
டாங் பகுதியில் ஹோலி ஒரு முக்கியமான பண்டிகை. மாவட்ட நிர்வாகம் 1942 ஆம் ஆண்டு வரை மன்னர்கள் மற்றும் தலைவர்களால் ஆளப்பட்டது. அதே ஆண்டில் மாவட்டத்தின் வனப் பகுதிகள் ஆங்கிலேயர்களிடம் ஒப்படைக்கப்பட்டன. பில் மன்னர்கள் மற்றும் தலைவர்களுக்கு குத்தகை உரிமையாகவும், பின்னர் வருடாந்திர வாடகை வடிவில் பில் மன்னர்கள், தலைவர்கள், அவர்களது நண்பர்கள், காவல் துறை அதிகாரிகள், அரண்மனை அதிகாரிகள் ஆகியோருக்கு டாங் தர்பாரில் கலந்து கொள்வதன் மூலம் ஒவ்வொரு ஆண்டும் வழங்கப்படும் தொகை வழங்கப்பட்டது.  

தர்பார் நாளில், பழங்குடியினர் நாக தேவதையை ( பாம்பு தெய்வம் ) வழிபட கங்கைக்குச் செல்கிறார்கள். ஒரு புராணத்தின் படி, இராமாயணத்தில் விவரிக்கப்பட்டுள்ள தண்டகாரண்ய வனப்பகுதியாக இருக்கலாம்.  

## முக்கியத்துவம்
ஆக்வாவைச் சேர்ந்த பல பழங்குடியினர் அரசவையில் கூடி தங்கள் குறைகளைத் தீர்த்துக் கொண்டனர். இந்த நடைமுறை இன்றும் நடந்து வருகிறது. ஆனால் இன்று டாங் பழங்குடி மன்னர் அமர்ந்திருந்தாலும் குறைகளை மாவட்ட ஆட்சித் தலைவரே நிவர்த்தி செய்கிறார். இது மாவட்ட அதிகாரிகளால் ஏற்பாடு செய்யப்படுகிறது.  

பழங்குடியினரின் நடனங்கள் இந்த திருவிழாவின் முக்கிய ஈர்ப்பாகும். பல்வேறு குழுக்கள் தங்கள் நடனம், கருவி மற்றும் இசைக் கலைகளை வழங்குகின்றன. மேலும், *கஹாலியா* மற்றும் *தாட்பூர்* போன்ற கருவிகளைக் கொண்டு இசையை நிகழ்த்துகின்றன. இத்திருவிழாவில் பழங்குடியின கலாச்சாரத்தை ரசிக்க உள்நாடு மற்றும் வெளிநாடுகளில் இருந்து இரசிகர்கள் வருகின்றனர். திருவிழாவின் கடைசி நாளில், பழங்குடியினர் ஹோலி தீயை ஏற்றி, அங்குள்ள சமூகத்தின் மீது வண்ணத் தண்ணீரை தெளிப்பார்கள்.
# அல்மா கில்லர்மோப்ரிட்டோ



**அல்மா கில்லர்மோப்ரிட்டோ** ( *'Alma Guillermoprieto* ) (பிறப்பு; அல்மா எஸ்டெலா கில்லர்மோ பிரிட்டோ, 1949) ஒரு மெக்சிகன் பத்திரிகையாளர் ஆவார். இவர் ஐக்கிய இராச்சியம் மற்றும் அமெரிக்கப் பத்திரிகைகளுக்காக இலத்தீன் அமெரிக்காவைப் பற்றி விரிவாக எழுதியுள்ளார். குறிப்பாக *தி நியூயார்க்கர்* மற்றும் *தி நியூயார்க் ரிவ்யூ ஆஃப் புக்ஸ்* போன்றவை. இவரது எழுத்துக்கள் எசுப்பானியம் பேசும் உலகில் பரவலாகப் பரப்பப்பட்டுள்ளன. மேலும் ஆங்கிலம் மற்றும் எசுப்பானியம் ஆகிய இரண்டிலும் எட்டு புத்தகங்களை வெளியிட்டுள்ளார். இவரது நூல்கள் பல மொழிகளில் மொழிபெயர்க்கப்பட்டுள்ளது.  

கில்லர்மோப்ரிட்டோ, ஒரு நடனக் கலைஞராக தனது வாழ்க்கையைத் தொடங்கினார் (பின்னர் எழுதிய இரண்டு புத்தகங்களின் பொருள்: *சம்பா*, 1990, *டான்சிங் வித் கியூபா*, 2004), 1978 இல் பத்திரிகைக்குத் திரும்புவதற்கு முன்பு, 1981இல் எல் சால்வடோரில் இராணுவம் நிகழ்திய எல் மோசோட் படுகொலையைப் பற்றி எழுதினார். தனது நீண்ட கால இதழியலை சேகரித்து லத்தீன் அமெரிக்கா: *தி ஹார்ட் தட் ப்ளீட்ஸ்* (1994) மற்றும் *லுக்கிங் ஃபார் ஹிஸ்டரி* (2001) என ஆங்கிலத்தில், இரண்டு புத்தகங்களை வெளியிட்டுள்ளார். அவர் தனது ஆங்கில அறிக்கையை எசுப்பானிய மொழியில் சேகரித்து மொழிபெயர்த்து மூன்று புத்தகங்களையும் வெளியிட்டுள்ளார். மேக்ஆர்தர் பெல்லோஷிப் (1995), ஜார்ஜ் போல்க் விருது (2001) மற்றும் அஸ்டூரியாஸ் பிரின்சஸ் விருதை (2018) வென்றுள்ளார்.  

## ஆரம்ப கால வாழ்க்கை
அல்மா கில்லர்மோப்ரிட்டோ, 1949 இல் மெக்சிகோ நகரில் பிறந்தார். தனது பதின்பருவத்தில், தனது தாயுடன் நியூயார்க் நகரத்திற்கு குடிபெயர்ந்தார். 1962 முதல் 1973 வரை, இவர் ஒரு தொழில்முறை நடனக் கலைஞராக இருந்தார்.  

## பத்திரிகை வாழ்க்கை
1978 ஆம் ஆண்டில்,இவர் தி கார்டியனில் ஒரு தனது பத்திரிகை வாழ்க்கையைத் தொடங்கினார். அது நிகரகுவான் புரட்சியை உள்ளடக்கியது. எல் மோசோட் படுகொலையை வெளிச்சத்துக்கு கொண்டுவந்த இரண்டு பத்திரிகையாளர்களில் இவரும் ஒருவர் (மற்றவர் தி நியூயார்க் டைம்ஸின் ரேமண்ட் போனர் ). இதில் எல் சால்வடோரின், எல் மோசோட்டில் சுமார் 900 கிராமவாசிகள், டிசம்பர் 1981 இல் சால்வடோர் இராணுவத்தால் படுகொலை செய்யப்பட்டனர் .  

- 
- 

- 
- 
- 
- 

- 
-
# கபிராஜ்

**கபிராஜ்** (வங்காளத்தில்: কবিরাজ; அசாமில்: কবিৰাজ, ஒடியாவில்: କବିରାଜ; நேபாளியில்: कविराज ) என்பது கிழக்கு இந்திய துணைக்கண்டத்தில்உள்ளவர்களிடம் காணப்படும் ஒரு தொழில்சார் பெயராகும். பண்டைய நாட்களில் கிழக்கு இந்தியாவில் பாரம்பரியமாக ஆயுர்வேதத்தை பயிற்சி செய்யும் இனக்குழுவானது, பொதுவாக **கபி அல்லது கோபி** என்று அழைக்கப்பட்டனர்.  

பல்வேறு மூலிகைகள், தாவரங்களின் குணங்கள், விலங்குகளினால் ஏற்படும் நோய்கள், அவற்றை குணப்படுத்துதல் போன்றவற்றில் திறமை மிகுந்த இவர்கள் அரசர்கள் மற்றும் அரச குடும்பங்களுக்கு சிகிச்சை அளிப்பதற்காகவே அரசவைகளில் நிரந்தரமாக இணைக்கப்பட்டனர். எனவே அவர்களுக்கு **கபிராஜ் / கோபிராஜ்** (**ராஜா கபி** - ராஜாக்களின் வைத்தியர்) என்ற பட்டம் வழங்கப்பட்டது. அத்தகைய நபர்களின் சந்ததியினர் "கபிராஜ்" என்பதை குடும்பப்பெயராகப் பயன்படுத்தத் தொடங்கினர். இந்த குடும்பப்பெயர் கொண்ட மக்கள் பெரும்பாலும் வங்காளதேசம் மற்றும் இந்திய மாநிலங்களான மேற்கு வங்கம், பீகார், அசாம் மற்றும் ஒரிசா, துணைக்கண்டத்தின் ஒரே கலாச்சாரப் பகுதியில் உள்ளவர்களிடமும் பொதுவான மொழியியல் மூலங்களைப் பகிர்ந்துகொள்பவர்களிடமும் காணப்படுகிறது.இந்த பெயரைக் கொண்டவர்கள் பெரும்பாலும் இந்திய துணைக்கண்டத்திலே வாழ்ந்து வருகிறார்கள்'  

## மேலும் பார்க்கவும்

- கவிராஜ், ஒரே மாதிரியான தலைப்பு ஆனால் சொற்பிறப்பியல் வித்தியாசமானது
- வைத்தியா
# கதா பொலிட்



**கதா பொலிட்** (*Katha Pollitt*; பிறப்பு அக்டோபர் 14, 1949) ஒரு அமெரிக்க கவிஞரும், கட்டுரையாளரும், விமர்சகரும் ஆவார். இவர் நான்கு கட்டுரைத் தொகுப்புகள் மற்றும் இரண்டு கவிதைப் புத்தகங்களை எழுதியுள்ளார். கருக்கலைப்பு, இனவாதம், பொதுநலச் சீர்திருத்தம், பெண்ணியம் மற்றும் வறுமை உள்ளிட்ட இடதுசாரிக் கண்ணோட்டத்தில் அரசியல் மற்றும் சமூகப் பிரச்சினைகளில் இவரது எழுத்து கவனம் செலுத்துகிறது.  

## ஆரம்ப வாழ்க்கை மற்றும் கல்வி
பொலிட், நியூயார்க்கின் புரூக்ளின் ஹைட்ஸ் நகரில் பிறந்தார். இவரது தந்தை ஒரு வழக்கறிஞர் மற்றும் இவரது தாயார் நிலம் விற்பனை செய்யும் வணிகத்தில் ஈடுபட்ட ஒரு முகவர். பொலிட்டை கவிதையில் ஆர்வத்தைத் தொடர பெற்றோர் ஊக்கப்படுத்தினர். இவரது தந்தை சீர்திருத்தத் திருச்சபையையும், தாயார் யூதரும் ஆவார். தனது பெற்றோருக்கு அர்ப்பணிக்கப்பட்ட *லேர்னிங் டு டிரைவில்* தனது குடும்பத்தைப் பற்றி விரிவாக எழுதினார்.  

1972 இல் ராட்கிளிஃப் கல்லூரியில் தத்துவத்தில் இளங்கலை பட்டமும், கொலம்பியா பல்கலைக்கழகத்தில் எழுத்துப்பூர்வமாக நுண்கலையில் முதுகலை பட்டமும் பெற்றார். ஆர்வர்டில் இருந்த காலத்தில், ஜனநாயக சமூகத்திற்கான மாணவர்களுடன் பணிபுரிந்தார். 1969 ஆம் ஆண்டு மாணவர் வேலைநிறுத்தத்தில் ஜாரெட் இஸ்ரேலுடன் பங்கேற்றார்  

## தொழில் வாழ்க்கை
பொலிட் *தி நேஷன்* இதழில் "விவாதத்திற்கு உட்பட்டது" என்ற இருமாத கட்டுரைக்காக மிகவும் பிரபலமானவர். த நியூயார்க் டைம்ஸ், மற்றும் *லண்டன் ரிவியூ ஆஃப் புக்ஸ்* போன்ற வெளியீடுகளிலும் இவரது எழுத்து இடம்பெற்றுள்ளது. *தி நியூ யார்க்கர்* மற்றும் 2006 ஒக்ஸ்போர்ட் பல்கலைக்கழகப் பதிப்பகம் உட்பட பல தொகுப்புகள் மற்றும் பத்திரிகைகளில் இவரது கவிதைகள் மறுபிரசுரம் செய்யப்பட்டுள்ளன. அமெரிக்காவின் தேசிய வானொலியின் *ஃப்ரெஷ் ஏர்* அண்ட் *ஆல் திங்ஸ் கன்சிடெர்ட்*, *சார்லி ரோஸ்*, *தி மெக்லாலின் குரூப்*, *சிஎன்என்*, *டேட்லைன் என்பிசி* மற்றும் பிபிசி ஆகியவற்றில் தோன்றினார்.  

இவரது பெரும்பாலான எழுத்துக்கள் சமகால பெண்ணியம் மற்றும் அடையாள அரசியலின் பிற வடிவங்களைப் பாதுகாப்பதில் உள்ளன. கருக்கலைப்பு, ஊடகங்கள், அமெரிக்க வெளியுறவுக் கொள்கை, வறுமைமையின் அரசியல் (குறிப்பாக நலன்புரி சீர்திருத்தம் ) மற்றும் உலகெங்கிலும் உள்ள மனித உரிமைகள் இயக்கங்கள் ஆகியவை அடங்கும்.  

## தனிப்பட்ட வாழ்க்கை
ஜூன் 6, 1987 இல், இவர் *நியூயார்க் டைம்ஸ்* இதழின் கட்டுரை எழுதி வந்த *ராண்டி கோஹன்* என்பவரை மணந்தார். பின்னர் இருவரும் விவாகரத்து செய்தனர். இவர்களுக்கு ஒரு மகள் உள்ளார். ஏப்ரல் 29, 2006 அன்று, பொலிட் அரசியல் கோட்பாட்டாளர் *இசுடீவன் லூக்ஸ்* என்பவரை மணந்தார். இவர்கள் மன்ஹாட்டனில் வசிக்கிறார்கள்.  

- *Antarctic Traveller: Poems* (Knopf, 1982)
- *Reasonable Creatures: Essays on Women and Feminism* (Vintage, 1995)
- *Subject to Debate: Sense and Dissents on Women, Politics, and Culture* (Modern Library Paperbacks, 2001)
- *Virginity or Death!: And Other Social and Political Issues of Our Time* (Random House, 2006)
- *Learning to Drive: And Other Life Stories* (Random House, 2007)
- *The Mind-Body Problem: Poems* (Random House, 2009)
- *Pro: Reclaiming Abortion Rights* (Picador, 2014)
# கவந்த் விழா



**கவந்த் திருவிழா** என்பது சோட்டா உதய்பூர் பகுதியின் ரத்வா பழங்குடியினரின் திருவிழாவாகும். இது ஹோலி பண்டிகை முடிந்தபின் உடனடியாக கவந்த் கிராமத்தில் நடைபெறுகிறது.  

கவந்த் திருவிழாவில் பழங்குடி இளைஞர்கள் செவிப்பறைகள் மற்றும் பிற இசைக்கருவிகளுடன் நடனமாடுவதைக் காணலாம். பழங்குடியின ஆண்களும் பெண்களும் பறவைகள் மீதுள்ள தங்களின் அன்பை வெளிப்படுத்த தங்கள் தலையில் மயிலிறகுகள்<nowiki/>கொண்ட பூங்கொத்தை அணிந்துகொள்கின்றனர்.  

## நேரம் மற்றும் இடம்
ரத்வா பழங்குடியினரின் சொந்த ஊரான சோட்டா உதய்பூர் மாவட்டத்தில் உள்ள கவந்த் கிராமத்தில் ஹோலி நாள் முடிந்த பின் ஐந்தாவது நாளில் கவந்த் நடைபெறுகிறது.இவ்விடம் வதோதராவில் இருந்து 114 கி.மீ. தொலைவில் உள்ளது.  

## விழா
இருபத்தைந்து வெவ்வேறு கிராமங்களிலிருந்தும், மத்தியப் பிரதேசம் மற்றும் ராஜஸ்தானிலி<nowiki/>ருந்தும் ஏராளமான பழங்குடியின மக்கள் வண்ணமயமான உடைகளில் இவ்விழாவிற்கு வருகை புரிகின்றனர். பழங்குடி கலாச்சாரத்தை ரசிக்க பிற நாடுகளில் இருந்தும் ஏராளமானோர் இவ்விழாவிற்கு வருகிறார்கள்.  

ரத்வா பழங்குடியின மக்கள் புதர்கள் சூழ்ந்த வனப்பகுதியில் மூங்கில், புல்-இலைகள் மற்றும் மண்ணால் செய்யப்பட்ட வீடுகளில் வசிக்கின்றனர். மண் மற்றும் சாணம் தடவிய சுவர்களில் பித்தோராவின் படங்களை இவர்கள் வரைகின்றனர். இந்த பித்தோராக்களை வரைவதன் மூலம் கடவுள் அவர்களின் வீட்டில் வசிக்கிறார் என்ற நம்பிக்கை அம்மக்களுக்கு இருந்துவருகிறது.  

இதேபோன்ற ஓவியங்களை விழாவில் பங்குபெறும் இளைஞர்கள் தங்கள் உடல் முழுவதும் வெள்ளை புள்ளிகளுடன் வரைந்துகொள்கிறார்கள். மேலும் மயில் இறகுகள், வண்ணமயமான மூங்கில் தொப்பிகள், கழுத்தில் எருதுவடிவ *குக்ராவையும்* அணிந்து கொள்கின்றனர். பின் செவிப்பறைகள் இசைக்கப்படுகின்றன. இளைஞர்கள் அவ்விசைக்கேற்ப நடனமாடி இளம் பெண்களைக் கவர்கின்றனர். பழங்குடியினர்கள் தங்கள் சமூக வாழ்க்கையின் முக்கிய அங்கமான இந்த விழாவில் திருமணமும் செய்து கொள்கிறார்கள்.  

விழாவில், பழங்குடியினர் குதிரைகளின் களிமண் சிலைகளையும் மற்ற தெய்வங்களின் சிலைகளையும் கிராமத்திற்கு வெளியே உள்ள தெய்வத்தின் சன்னதியில் வைப்பார்கள். அவ்வாறு செய்வதால் கடவுள் மகிழ்ச்சி அடைவார் என்று நம்புகிறார்கள். கவந்த் விழாவில் இசை மற்றும் நடனம் சிறப்பு மிக்கது. ஜோடியா பாவா, தோல் மற்றும் பிஹோ போன்ற பல்வேறு இசைக்கருவிகளால் திருவிழாக் காட்சி உற்சாகமூட்டப்படுகிறது. கவந்த் விழா பழங்குடியினரின் கலாச்சாரத்தைப் பாதுகாக்கும் ஒரு கண்காட்சியாகும்.
# சனாவுல்லா பட்


**சனாவுல்லா பட்** ( *Sanaullah Bhat*;14 நவம்பர் 1922 - 25 நவம்பர் 2009), **கவாஜா சனாவுல்லா பட்** என்றும் அழைக்கப்படும் இவர், ஒரு இந்திய பத்திரிகையாளரும், எழுத்தாளரும் உருது மொழியின் கட்டுரையாளரும் ஆவார். இவர் ஜம்மு மற்றும் காஷ்மீரில் *டெய்லி அஃப்தாப்* என்ற நாளிதழைத் தொடங்கி அதன் நிறுவன ஆசிரியராகப் பணியாற்றினார். காஷ்மீரில் பத்திரிகையின் முன்னோடியாகவும் தந்தையாகவும் அறியப்படுகிறார். *அஹ்த் நமா-யி காஷ்மீர்* உள்ளிட்ட புத்தகங்களை எழுதியுள்ளார்.  

## வாழ்க்கை மற்றும் தொழில்
சனாவுல்லா பட் 14 நவம்பர் 1922 இல் பிறந்தார் 1952 ஆம் ஆண்டு ஆசாத் காஷ்மீரில் இருந்து *காஷ்மீர்* என்ற வாராந்திர செய்தித்தாளை வெளிட்டு தனது பத்திரிகை வாழ்க்கையைத் தொடங்கினார். 1957 ஆம் ஆண்டில், இவர் *அஃப்தாப்*,  

சனாவுல்லா 40 ஆண்டுகளுக்கும் மேலாக *அஃப்தாப்*பை தொகுத்து வந்தார். மேலும் ஜம்மு மற்றும் காஷ்மீரில் புகைப்பட ஊடகவியலை அறிமுகப்படுத்தினார். இவர் காஷ்மீரில் பத்திரிகைகளின் தந்தை என்று வர்ணிக்கப்படுகிறார். 25 நவம்பர் 2022 அன்று, இவருக்கு அஞ்சலி செலுத்தும் போது, பாரூக் அப்துல்லா, "பட் புறநிலை இதழியலில் அர்ப்பணிப்புடன் இருந்தார். மேலும் இவர் செய்தித்தாள்களின் தெரு விற்பனையை அறிமுகப்படுத்தியவர்" என்று கூறினார். அதே நேரத்தில், ஜம்மு-காஷ்மீர் முன்னாள் முதல்வர் உமர் அப்துல்லா, காஷ்மீரில் பத்திரிகையின் முன்னோடி என்று இவரை விவரித்தார். 1975 இல், பட் காஷ்மீர் பத்திரிக்கைச் சங்கத்தின் முதல் தலைவராக தேர்ந்தெடுக்கப்பட்டார்.  

## இறப்பு
சனாவுல்லா பட் 25 நவம்பர் 2009 அன்று சிறிநகரின் சௌராவில் உள்ள ஷெர்-இ-காஷ்மீர் மருத்துவ அறிவியல் நிறுவனத்தில் இறந்தார்.  
## வெளியீடுகள்
இவரது படைப்புகளில் பின்வருவன அடங்கும்: